૨૦૦૬માં મેં બે વેબસાઇટનાં ડોમેઇન [ http://www.ghanshyamthakkar.com , http://www. oasisthacker.com ] અને તેને સંકલિત બ્લોગ શરૂ કર્યા ત્યારે એમ હતું કે આ વેબભૂમિના મુખ્ય મહેમાનો ભારત અને યુ.એસ.એ. ના હશે, અને નાનકડો બીજો ફાળો એ દેશોમાંથી મળશે જ્યાં ભારતીય મૂળના લોકો નોંધપાત્ર સંખ્યામાં વસે છે (દા.ત. ઇન્ગલેન્ડ, સીંગાપોર, કેનેડા વગેરે.). પહેલુ અનુમાન સાચું નીકળ્યું. ભારત અને અમેરિકાનો ફાળો તો મુખ્ય છે જ. પણ એ સિવાયના બીજા દેશો, જેમળે મહત્વનું યોગદાના આપ્યું છે તે એવા દેશો છે જ્યાં ભારતીયોની વસ્તી નોંધપાત્ર નથી, અને લોકો ગુજરાતી અને હિન્દી ભાષાથી પરિચિત નથી. દા.ત. નેધરલેન્ડ, ચીન, રશિયા, યુક્રેન, ઇઝરાઇલ, ફ્રાન્સ, જર્મની વગેરે! બન્ને વેબસાઈટ પર લગભગ ૧૨૦ દેશના મિત્રોએ ઓછે-વત્તે અંશે ફાળો આપ્યો છે.